Alfred Riedl miwiti karier dadi juru main bal-balan ana ing klub lokal Ostenrik ya iku FK Ostenrik Wien lan banjur dhèwèké mutusaké kanggo pindah saka Ostenrik kanggo main ana ing klub Bèlgi Sint-Truiden nalika umuré 22 taun. Sawisé iku dhèwèké banjur main saksuwéné 8 mangsa ana ing Jupiler League (2 mangsa bareng Sint-Truiden, 2 mangsa bareng Royal Antwerp lan 4 mangsa bareng Standard Liège), sawisé iku Riedl uga tau main kanggo FC Metz ing Prancis. Riedl banjur bali menyang Ostenrik sawisé setengah mangsa main kanggo Grazer AK lan main kanggo klub Wiener Sportclub lan VfB Admira Wacker Mödling. Dhewekw ngampungke mangsa kanthi gemilang sawisé bisa menangke kaping pindo gelar dadi panyithak gol paling akèh ana ing Jupiler League.